ai4bharat/Pralekha huggingface dataset:
कृषी मंत्रालय
राजस्थान, मध्य प्रदेश, पंजाब, गुजरात, उत्तर प्रदेश, महाराष्ट्र, छत्तीसगड, हरियाणा आणि बिहारच्या 3.5 लाख हेक्टर क्षेत्रावर 16 जुलै 2020 पर्यंत टोळधाड नियंत्रण उपाययोजना करण्यात आली
राजस्थानमधील बारमेरच्या रामसर भागात आज आयएएफच्या हेलिकॉप्टरद्वारे टोळधाड प्रतिबंधक उपाययोजना करण्यात आल्या
नवी दिल्ली, 17 जुलै 2020
राजस्थान, मध्य प्रदेश, पंजाब, गुजरात, उत्तर प्रदेश आणि हरियाणा या राज्यांमध्ये 11 एप्रिल 2020 पासून 16 जुलै 2020 पर्यंत, टोळ नियंत्रण कार्यालयाद्वारे  1,76,055 हेक्टर क्षेत्रावर टोळ नियंत्रण उपाययोजना करण्यात आल्या. 16 जुलै 2020 पर्यंत राजस्थान, मध्य प्रदेश, पंजाब, गुजरात, उत्तर प्रदेश, महाराष्ट्र, छत्तीसगढ, हरियाणा आणि बिहार या राज्यांमधील 1,76,026 हेक्टर क्षेत्रावर राज्य सरकारांद्वारे टोळधाड नियंत्रण कामे करण्यात आली.
16 - 17 जुलै, 2020 च्या मध्यरात्री रात्री 9 जिल्ह्यांमधील 23 ठिकाणी नियंत्रण अभियान राबविले गेले. एलसीओद्वारे बारमेर, जोधपूर, बीकानेर, नागौर, चूरू, झुंझुनू, सीकर, जलोर आणि राजस्थानचा सिरोही व गुजरातचा कच्छ जिल्हा. या व्यतिरिक्त, संबंधित राज्य कृषी विभागांनी उत्तर प्रदेशातील पीलीभीत जिल्ह्यातील 2 ठिकाणी आणि राजस्थानमधील पाली जिल्ह्यात एका ठिकाणी टोळधाडीविरोधात नियंत्रण अभियान राबविले.
आज राजस्थानमधील बारमेरच्या रामसर भागात भारतीय वायू दलाच्या  हेलिकॉप्टरने टोळधाडीविरोधात उपाययोजना राबविल्या.
- राजस्थानच्या जोधपूरमधील बिलासपूर, डांगियावास येथे नियंत्रण कार्यक्रम
- उत्तर प्रदेशातील पूरनपूर, पीलीभीत येथे ड्रोनद्वारे कारवाई
- राजस्थानातील जोधपूरमधील थडा, देचू येथे नियंत्रण कार्यक्रम
- राजस्थानच्या जोधपूरमधील दानिगयवास येथे नियंत्रण उपाययोजना
- राजस्थानातील बिकानेर येथील टोखा येथे टोळांचा नायनाट
- राजस्थानमधील चुरू येथील अमरसर येथे टोळांचा नायनाट
आज , बारमेर, जोधपूर, बीकानेर, नागौर, चूरू, झुंझुनू, सीकर, जलोर आणि राजस्थानमधील सिरोही, गुजरातमधील कच्छ जिल्हा आणि उत्तर प्रदेशातील पीलीभीत जिल्ह्यात अपरिपक्व गुलाबी टोळ व प्रौढ अवस्थेतील पिवळ्या टोळांचे झुंड सक्रिय आहेत.
S.Pophale/V.Joshi/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 123
पंतप्रधान कार्यालय
गाझियाबाद-अलिगड द्रुतगती मार्गावर 100 लेन किलोमीटर अंतरावर बिटुमिनस काँक्रीट टाकण्यात आल्याची पंतप्रधानांनी केली प्रशंसा
अत्यंत महत्त्वाच्या महामार्गावरील ही एक उल्लेखनीय कामगिरी असल्याचे केले नमूद
पंतप्रधान नरेंद्र मोदी यांनी गाझियाबाद-अलिगड द्रुतगती मार्गावर 100 लेन किलोमीटर अंतरावर बिटुमिनस काँक्रीट टाकल्याचे कौतुक केले आणि अतिशय महत्त्वाच्या महामार्गावरील ही एक उल्लेखनीय कामगिरी असल्याचे म्हटले आहे.
केंद्रीय रस्ते वाहतूक आणि महामार्ग मंत्री नितीन गडकरी यांच्या ट्विटच्या मालिकेला उत्तर देताना, पंतप्रधान म्हणाले;
“अत्यंत महत्त्वाच्या महामार्गावरील एक उल्लेखनीय कामगिरी. चांगल्या पायाभूत सुविधांना गती आणि आधुनिक पद्धतीचा अवलंब या दोन्हीला दिलेले महत्त्व याद्वारे दिसून येते.”
राष्ट्रीय वित्तीय परीक्षण प्राधिकरण
‘एनएफआरए’डोमेन अंतर्गत 31 मार्च 2021 रोजी कंपन्यांचा तात्पुरता डेटा बेस आणि त्यांचे लेखापरीक्षक यांची अद्ययावत माहिती उपलब्ध
नवी दिल्ली, 18 फेब्रुवारी 2022
नॅशनल फायनान्शिअल रिपोर्टिंग अथॉरिटी  ने ‘एनएफआरए’च्या नियामक कक्षेत येणाऱ्या कंपन्या आणि लेखापरीक्षकांचा डेटा बेस तयार केला आहे . आपली जबाबदारी पार पाडण्यासाठी ‘एनएफआरए’ ने 31.3.21 रोजी सदर डेटाबेस अद्ययावत केला आहे. यामध्ये 5,563 सूचीबद्ध कंपन्या, 1,156 असूचीबद्ध कंपन्या आणि 101 विमा आणि बँकिंग कंपन्यांसह 6,820 कंपन्यांचा समावेश आहे. या संस्थांच्या 2,079 लेखापरीक्षकांचे तपशील देखील डेटा बेसमध्ये समाविष्ट केले गेले आहेत.
या डेटा बेसच्या निर्मितीमध्ये प्राथमिक डेटा स्त्रोताची ओळख आणि पडताळणी आणि वेगवेगळ्या स्त्रोतांकडील डेटा  जो कार्यशील आहे) संकलन या कामांचा समावेश आहे. या संदर्भात, एनएफआरए कॉर्पोरेट व्यवहार मंत्रालय  च्या कॉर्पोरेट डेटा मॅनेजमेंट  विभाग आणि भारतातील तीन मान्यताप्राप्त स्टॉक एक्सचेंजेसशी संलग्न आहे.
डेटा बेस https://www.nfra.gov.in/nfra_domain येथे उपलब्ध आहे
एनएफआरए विषयी माहिती -
नॅशनल फायनान्शियल रिपोर्टिंग अथॉरिटी  ही कंपनी कायदा, 2013 च्या कलम 132 अंतर्गत स्थापन केलेली एक नियामक संस्था आहे . एनएफआरए नियम 2018 च्या नियम 3 मध्ये परिभाषित केल्यानुसार सार्वजनिक हित संस्था  आणि त्यांच्या वैधानिक लेखा परीक्षकांद्वारे लेखा आणि लेखापरीक्षण मानकांचे पालन करते. अशा सार्वजनिक हित संस्थामध्ये सर्व सूचीबद्ध कंपन्या आणि मोठ्या सार्वजनिक असूचीबद्ध कंपन्याचा समावेश असतो.S.Bedekar/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 152
उपराष्ट्रपती कार्यालय
राजकारण बाजूला ठेवून केंद्र आणि राज्य सरकारांनी संघभावनेने काम करावे - उपराष्ट्रपती
नवी दिल्ली, 20 फेब्रुवारी 2019
देशाच्या विकासासाठी केंद्र आणि राज्य सरकारांनी संघभावनेने काम करावे, असे आवाहन उपराष्ट्रपती एम. व्यंकय्या नायडू यांनी केले आहे. ते आज तिरुपती विमानतळाच्या धावपट्टीचे विस्तारीकरण आणि मजबुतीकरण पायाभरणी कार्यक्रमात बोलत होते. सध्याची धावपट्टी केवळ एबी-320/ एबी-321 प्रकारच्या विमानांच्या कार्यान्वयासाठीच आहे. विस्तारीकरणाचे काम पूर्ण झाल्यावर बी-747-400, बी 777-300 अशी मोठी विमानेही धावपट्टीवर उतरू शकतील, असे नायडू यांनी सांगितले. तिरुपतीच्या विकासासाठी केंद्र सरकारने विविध प्रकल्प सुरू केले आहेत असे सांगून उपराष्ट्रपतींनी स्थानिक अधिकाऱ्यांना हे तीर्थस्थळ स्मार्ट शहरात विकसित करण्यासाठी काम करण्याचे निर्देश दिले.
N. Sapre/S.Kakade/D. Rane
(Visitor Counter : 64
पंतप्रधान कार्यालय
पंतप्रधानांनी साजिबू चेरोबा निमित्त शुभेच्छा दिल्या
नवी दिल्ली, 22 मार्च 2023
पंतप्रधान नरेंद्र मोदी यांनी साजिबू चेराओबा निमित्ताने सर्वांना शुभेच्छा दिल्या आहेत.
पंतप्रधानांनी ट्विट केले;
"साजिबू चेराओबाच्या हार्दिक शुभेच्छा. आपले पुढील वर्ष समृद्धीचे जावो.”S.Thakur/V.Yadav/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
पंतप्रधान कार्यालय
स्वातंत्र्य दिनानिमित्त पंतप्रधान नरेंद्र मोदी यांच्या देशवासियांना शुभेच्छा
(नवी दिल्ली, 15 ऑगस्ट 2019
पंतप्रधान नरेंद्र मोदी यांनी देशवासियांना स्वातंत्र्य दिनाच्या शुभेच्छा दिल्या आहेत. ‘सर्व देशवासियांना स्वातंत्र्य दिनाच्या हार्दिक शुभेच्छा! जय हिंद!’ असे पंतप्रधानांनी म्हटले आहे.
B.Gokhale/R.Aghor/P.Kor
रस्ते वाहतूक आणि महामार्ग मंत्रालय
चार वर्षांखालील मुलांना दुचाकीवर मागे बसवून नेणे किंवा त्यांना दुचाकीवरून नेण्याबाबतच्या सुरक्षा उपाययोजनांसाठी अधिसूचना जारी
नवी दिल्ली, 16 फेब्रुवारी 2022
रस्ते वाहतूक आणि महामार्ग मंत्रालयाने 15 फेब्रुवारी 2022 रोजी जारी केलेल्या अधिसूचनेच्या माध्यमातून सीएमव्हीहीआर, 1989 च्या नियम 138 मध्ये सुधारणा केली असून त्यानुसार चार वर्षांखालील मुलांना घेऊन दुचाकीवर मागे बसवून नेणे किंवा त्यांना दुचाकीवरून नेण्यासाठी केलेल्या सुरक्षा उपाययोजनांशी संबंधित नियम निर्धारित केले आहेत. मोटार वाहन कायद्याच्या कलम 129 अंतर्गत हे नियम अधिसूचित करण्यात आले आहेत , ज्यामध्ये केंद्र सरकार नियमांनुसार, चार वर्षांखालील मुलांना दुचाकीवर मागे बसवून नेणे किंवा त्यांना दुचाकीवरून नेण्यासाठी मुलांच्या सुरक्षेसाठी काही उपाययोजना करू शकते.या नियमांमध्ये सुरक्षा सामग्री आणि मजबूत हेल्मेटचा वापर त्याचप्रमाणे अशा दुचाकीचा वेग 40 किमी प्रतितास पर्यंत मर्यादित असावा हे नमूद करण्यात आले आहे.
केंद्रीय मोटार वाहन  नियम, 2022 प्रसिद्ध झाल्यापासून एका वर्षानंतर हे नियम लागू होतील.
राजपत्र अधिसूचनेसाठी येथे क्लिक कराJaydevi PS/S.Chavan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 358
पर्यटन मंत्रालय
आयटीबी बर्लिन 2023 या प्रदर्शनात आंतरराष्ट्रीय 'गोल्डन सिटी गेट टुरिझम अवॉर्ड्स 2023' मध्ये भारताला मिळाले गोल्डन आणि सिल्व्हर स्टार
नवी दिल्ली, 9 मार्च 2023
भारत सरकारच्या पर्यटन मंत्रालयाने आयटीबी बर्लिन 2023 या प्रदर्शनात 'टीव्ही/सिनेमा कमर्शियल इंटरनॅशनल अँड कंट्री इंटरनॅशनल' श्रेणीमध्ये आंतरराष्ट्रीय 'गोल्डन सिटी गेट टुरिझम अवॉर्ड्स 2023' मध्ये गोल्डन आणि सिल्व्हर स्टार पटकावला आहे. हे पुरस्कार भारत सरकारच्या पर्यटन विभागाचे सचिव अरविंद सिंग यांनी 08 मार्च 2023 रोजी आयटीबी बर्लिन या प्रदर्शनात स्वीकारले. 7 ते 9 मार्च 2023 या कालावधीत या प्रदर्शनाचे आयोजन केले गेले आहे.
गोल्डन सिटी गेट टुरिझम मल्टी-मीडिया पुरस्कार दरवर्षी पर्यटन आणि आतिथ्य क्षेत्राशी संबंधित विविध श्रेणींमध्ये दिले जातात. ‘गोल्डन सिटी गेट’ ही देश, शहरे, प्रदेश आणि हॉटेल्ससाठी सर्जनशील मल्टी-मीडिया या प्रकारातली आंतरराष्ट्रीय स्पर्धा आहे. चित्रपट आणि पर्यटन तज्ज्ञांचा समावेश असलेल्या आंतरराष्ट्रीय ज्युरीद्वारे या पुरस्कारांसाठी पुरस्कार विजेत्यांची निवड केली जाते. हा वार्षिक पुरस्कार समारोह आयटीबी बर्लिन येथे होतो. हा जगातील आघाडीचा पर्यटन व्यवसायाशी निगडित कार्यक्रम आहे. मंत्रालयाने पुरस्कार प्राप्त केलेले प्रचारात्मक चित्रपट/टेलिव्हिजन जाहिराती, भारतातील कोविड पश्चात पर्यटकांसाठी भारत खुले करण्याच्या वैश्विक प्रसिद्धी मोहिमेचा एक भाग म्हणून तयार केल्या गेल्या आहेत.
पर्यटन मंत्रालयाने या महामारीनंतर परदेशी पर्यटकांचे देशात स्वागत करण्यासाठी नवीन अतुल्य भारत ब्रँडच्या जाहिरातीसाठी लघुपट विकसित केले आहेत. हे लघुपट देशांतर्गत आणि आंतरराष्ट्रीय प्रवासी उद्योगात प्रचार आणि विपणन करण्याच्या हेतूने व्यापक वापरासाठी प्रसारित केले गेले आहेत.
मंत्रालयाच्या समाज माध्यमाव्दारे या लघुपटांचा मोठ्या प्रमाणावर प्रचार करण्यात आला, त्यांना जगभरातून खूप चांगला प्रतिसाद सुद्धा मिळाला. इंग्रजीमध्ये तयार करण्यात आलेल्या या जाहिराती 9 आंतरराष्ट्रीय भाषांमधील निवेदनासह तयार केल्या गेल्या आहेत. यात जर्मन, फ्रेंच, स्पॅनिश, इटालियन, रशियन, चीनी, जपानी, कोरियन आणि अरबी या भाषांचा समावेश आहे.S.Bedekar/G.Deoda/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 117
मंत्रिमंडळ
"प्रधानमंत्री अन्नदाता आय संरक्षण अभियान" या नवीन एकीकृत योजनेला मंत्रिमंडळाची मंजुरी
PM-AASHA शेतकऱ्यांना एमएसपी हमी देईल
"अन्नदाता" प्रति सरकारच्या कटिबध्दतेचे प्रतिबिंब
(नवी दिल्ली, 12 सप्टेंबर 2018
सरकारच्या शेतकरी कल्याण उपक्रमांना चालना देत आणि अन्नदाता प्रति कटिबद्धता लक्षात घेऊन पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने "प्रधानमंत्री अन्नदाता आय संरक्षण अभियान" या नवीन एकीकृत योजनेला मंजुरी दिली. २०१८ च्या अर्थसंकल्पात घोषणा केल्याप्रमाणे शेतकऱ्यांना त्यांच्या पिकांसाठी योग्य दर सुनिश्चित करणे हा या योजनेचा उद्देश आहे
शेतकऱ्यांच्या उत्पन्नाचे रक्षण करण्यासाठी सरकारने घेतलेला हा अभूतपूर्व निर्णय आहे. सरकारने यापूर्वीच खरीप पिकांसाठी किमान हमी भाव उतपादन खर्चाच्या दीड पट वाढवला आहे. राज्य सरकारांच्या समन्वयाने खरेदी प्रक्रिया बळकट होऊन वाढीव हमीभावाचे प्रतिबिंब शेतकऱ्यांच्या उत्पन्नात दिसेल.
PM-AASHA: चे घटक-
या नवीन एकीकृत योजनेत शेतकऱ्यांना योग्य दर देण्याची यंत्रणा समाविष्ट असून यात -
मूल्य समर्थन योजना ,
मूल्य तफावत भरणा योजना 
प्रायोगिक खासगी खरेदी आणि साठवणूक योजना Procurement & Stockist Scheme 
भात, तांदूळ आणि पोषक धान्ये/ भरड धान्ये खरेदीसाठी अन्न आणि सार्वजनिक वितरण विभागाच्या तसेच कापूस आणि ज्यूट साठीच्या वस्त्रोद्योग मंत्रालयाच्या सध्या सुरु असलेल्या योजना शेतकऱ्यांना या पिकांसाठी किमान हमी भाव देण्यासाठी सुरु राहतील.
प्रायोगिक तत्वावर खरेदीत खासगी क्षेत्राचा सहभाग चाचपून पाहण्याचा निर्णय मंत्रिमंडळाने घेतला असून त्याआधारे त्यांचा खरेदी प्रक्रियेतील सहभागाची व्याप्ती वाढवता येईल. म्हणूनच तेलबियांसाठी निवडक जिल्ह्यात खासगी खरेदी साठा योजना सुरु करण्याचा पर्याय राज्य सरकारांकडे आहे. याद्वारे निवडक खासगी संस्था अधिसूचित कालावधीत अधिसूचित बाजारपेठेत किमान हमी भावाने खरेदी करू शकतील आणि जेव्हा बाजारातील भाव कोसळतील तेव्हा अधिसूचित किमान हमी भावाच्या १५% कमाल सेवा शुल्क आकारले जाईल.
खर्च:
मंत्रिमंडळाने 16,550 कोटी रुपयांची अतिरिक्त हमी देण्याचा निर्णय घेतला असून एकूण हमी 45,550 कोटी रुपये झाली आहे.
याव्यतिरिक्त खरेदीसाठी अर्थसंकल्पीय तरतूदही वाढवण्यात आली असून पीएम-आशाच्या अंमलबजावणीसाठी 15,053 कोटी रुपये मंजूर करण्यात आले आहेत.
मागील वर्षांमधील खरेदी :
2010-14 या आर्थिक वर्षांमध्ये एकूण खरेदी 3500 कोटी रुपये होती तर 2014-18 या वर्षात त्यात १० पटीने वाढ झाली आणि ती ३४ हजार कोटी रुपयांवर गेली. या कृषी उत्पादनांच्या खरेदीसाठी २०१०-१४ दरम्यान सरकारची हमी २५०० कोटी रुपये देण्यात आली तर खर्च केवळ ३०० कोटी रुपये होता. २०१४-१८ दरम्यान हमीची रक्कम वाढवून २९ हजार कोटी रुपये करण्यात आली तर खर्च १ हजार कोटी रुपये होता.
सरकारचे शेतकरी केंद्रीय उपक्रम
२०२२ पर्यंत शेतकऱ्यांचे उत्पन्न दुपटीने वाढवण्यासाठी सरकार कटिबद्ध असून उत्पादकता वाढवणे, लागवडीचा खर्च कमी करणे आणि पीक व्यवस्थापन मजबूत करण्यावर भर दिला जात आहे.
नवीन बाजारपेठ संरचना निर्माण करण्याचा प्रयत्न केला जात आहे जेणेकरून शेतकऱ्यांना योग्य भाव मिळेल. यात ग्रामीण कृषी बाजारपेठ स्थापन करण्याचा समावेश आहे.
N.Sapre/S.Kane/P.Kor
कृषी मंत्रालय
केंद्रीय कृषीमंत्री नरेंद्र सिंह तोमर यांच्या हस्ते पीक विमा सप्ताहाचा शुभारंभ
प्रधानमंत्री फसल बिमा योजनेअंतर्गत, शेतकऱ्यांचे 95,000 कोटी रुपयांचे विमा दावे निकाली काढण्याचा विक्रम
नवी दिल्ली, 1 जुलै 2021
केंद्रीय कृषी आणि शेतकरी कल्याण मंत्री नरेंद्र सिंह तोमर यांच्या हस्ते आज फसल बिमा योजना जनजागृती मोहीमेचा शुभारंभ झाला. देशाच्या स्वातंत्र्याला 75 वर्षे पूर्ण होत असल्याबद्दल, केंद्र सरकारच्या ‘स्वातंत्र्याचा अमृतमहोत्सव’ या उपक्रमाचा भाग म्हणून या योजनेसाठीचा विशेष पीक विमा सप्ताह आजपासून सुरु झाला. यानिमित्त ही जनजागृती मोहीम सुरु करण्यात आली आहे.
फसल बिमा योजनेचा उद्देश देशातील प्रत्येक शेतकऱ्याला विमाकवच देणे हा आहे, असे, यावेळी बोलतांना, नरेंद्र सिंह तोमर म्हणाले. आतापर्यंत, शेतकऱ्यांचे विम्याचे 95,000 कोटी रुपयांचे दावे निकाली काढत या योजनेने एक विक्रमी टप्पा पार केला आहे.
या योजनेच्या अंमलबजावणीत राज्य सरकार आणि विमा कंपन्याची भूमिका अत्यंत महत्वाची आहे, असेही त्यांनी सांगितले.त्यांच्या अथक परिश्रमामुळेच गेल्या चार वर्षात, 17 हजार कोटी रुपयांचे हप्ते शेतकऱ्यांनी जमा केले, या हप्त्यांमुळेच, त्यांना दाव्याची 95 हजार कोटी रुपयांची रक्कम मिळू शकली, असे, तोमर यावेळी म्हणाले.
यावेळी कृषीमंत्र्यांनी IEC व्हॅन्सला देखील हिरवा झेंडा दाखवला. या व्हॅनच्या माध्यमातून, प्रधानमंत्री पीक विमा योजनेविषयी जनजागृती करत, एक जुलै ते 7 जुलै या सप्ताहात, अधिकाधिक शेतकऱ्यांना योजनेचा लाभ घेण्यासाठी प्रोत्साहित केले जाणार आहे. जनजागृती मोहिमेसाठीची पत्रके, वारंवार विचारल्या जाणाऱ्या प्रश्नावलीची पुस्तिका आणि मागर्दर्शक पुस्तिकेचेही त्यांनी प्रकाशन केले. या साहित्यामुळे, समन्वयकांना, शेतकऱ्यांना या योजनेचे लाभ आणि प्रक्रीयेविषयी माहिती सांगणे, सोपे जाणार आहे.
या संपूर्ण सप्ताहात, खरीप हंगाम 2021अंतर्गत अधिसूचित, सर्व प्रदेश/जिल्ह्यांमध्ये, जनजागृती मोहीम चालवली जाणार आहे. त्यातही, 75 विकासोत्सुक/आदिवासी जिल्ह्यांमध्ये, जिथे पीक विमा योजनेचा पुरेसा प्रसार झाला नाही, अशा भागात शेतकरी जागृतीवर भर दिला जाणार आहे.
प्रत्यक्ष प्रचार, डिजिटल उपक्रमाच्या माध्यमातून शेतकऱ्यांना या योजनेची मूलभूत माहिती दिली जाणार आहे. आदिवासी भागातील आणि विकासोत्सुक जिल्ह्यातील शेतकऱ्यांसह या मोहिमेत, महिला शेतकऱ्यांपर्यंत पोचण्याचाही प्रयत्न केला जाणार आहे.
वव्हिडीओ आणि फोटोच्या माध्यमातून सोशल मिडीयावर देखील योजनेच्या यशोगाथा मांडल्या जाणार आहेत, तसेच लाभार्थी शेतकऱ्यांच्या कथाही सांगितल्या जाणार आहेत.
या मोहिमेदरम्यान, कोविड-19 प्रोटोकॉलचे पालन केले जाणार आहे.
सर्व राज्ये आणि योजनेशी संबंधित घटक, जसे बँका, सामाईक सेवा केंद्रे, विमा कंपन्या यांनी एकत्र येऊन, सर्व 75 तालुके/विभागातील शेतकऱ्यांपर्यंत पोचण्याचा प्रयत्न करावा, असे आवाहन नरेंद्र सिंह तोमर यांनी केले आहे.
अधिक माहितीसाठी येथे क्लिक कराM.Chopade/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 248
पंतप्रधान कार्यालय
सेंट व्हिन्सेंट आणि ग्रेनेडीन्सचे पंतप्रधान राल्फ गोन्साल्विस यांच्यावरील हल्ल्याचा पंतप्रधानांकडून निषेध व्यक्त
पंतप्रधान नरेंद्र मोदी यांनी सेंट व्हिन्सेंट आणि ग्रेनेडाइन्सचे पंतप्रधान राल्फ गोन्साल्विस यांच्यावरील हल्ल्याचा निषेध केला आहे आणि ते लवकर बरे होण्यासाठी आणि त्यांच्या उत्तम आरोग्यासाठी शुभेच्छा दिल्या आहेत.
एका ट्विटमध्ये पंतप्रधान म्हणाले;
"मी सेंट व्हिन्सेंट आणि ग्रेनेडाइन्सचे पंतप्रधान राल्फ गोन्साल्विस यांच्यावर झालेल्या हल्ल्याचा निषेध करतो. तुमची प्रकृती लवकर सुधारण्यासाठी आणि उत्तम आरोग्यासाठी शुभेच्छा देतो. आज सागरी सुरक्षेवरील यूएनएससी खुल्या चर्चेत आम्हाला तुमची अनुपस्थिती जाणवेल. @ComradeRalph "
सामाजिक न्याय आणि सबलीकरण मंत्रालय
आंतरराष्ट्रीय ज्येष्ठ नागरिक दिनानिमित्त दिल्लीत आयोजित “वॉकथॉन” ला केंद्रीय मंत्री थावरचंद गेहलोत यांचा हिरवा झेंडा
नवी दिल्ली, 1 ऑक्टोबर 2018
वयोवृद्ध व्यक्ती आणि ज्येष्ठ नागरिकांच्या समस्यांकडे लक्ष वेधण्यासाठी आज आंतरराष्ट्रीय ज्येष्ठ नागरिक दिवस साजरा केला जातो. या निमित्त नवी दिल्लीत राष्ट्रकुल क्रीडा मैदानावर ज्येष्ठ नागरिकांसाठी “वॉकथॉन” आयोजित करण्यात आले होते. केंद्रीय सामाजिक न्याय आणि सक्षमीकरण मंत्री थावरचंद गेहलोत यांनी या वॉकथॉनला हिरवा झेंडा दाखवून त्याची सुरुवात केली. यासोबतच पोलिस बँड, ज्येष्ठ नागरिकांसाठी सांस्कृतिक आणि सांगितीक कार्यक्रमाचे आयोजनही करण्यात आले आहे. तसेच सुमिता गोधरा यांनी आरोग्याविषयी ज्येष्ठ नागरिकांना मार्गदर्शन केले.
केंद्र सरकार वृद्ध व्यक्तींची काळजी घेण्यासाठी कटिबद्ध आहे असे सांगत त्यांनी ज्येष्ठ नागरिकांसाठीच्या अनेक सरकारी योजनांची माहिती दिली. या निमित्त मंत्र्यांच्या हस्ते महत्वाचे कार्य करणारे ज्येष्ठ नागरिक तसेच संस्थांना वयोश्रेष्ठ सन्मान देऊन गौरवण्यात आले.
N.Sapre/R.Aghor/P.Malandkar
(Visitor Counter : 80
वाणिज्य आणि उदयोग मंत्रालय
जेद्दामध्ये भारतीय अन्न आणि कृषी ग्राहक-विक्रेते चर्चा
नवी दिल्ली, 9 नोव्हेंबर 2018
तांदूळ, चहा, मसाले आणि सुका मेवा निर्माण करणारे भारतीय निर्यातदार आणि सौदी अरेबियातील मोठे आयातदार यांच्यात येत्या 11 नोव्हेंबरला सौदी अरेबियातल्या जेद्दा येथे चर्चा होणार आहे. जेद्दामध्ये आयोजित अन्न आणि कृषी ग्राहक-विक्रेते संमेलनादरम्यान ही बैठक होणार आहे.
जगभरातल्या एकूण बासमती तांदूळ उत्पादनापैकी 72 टक्के तांदूळ भारतात तयार होतो. भारत जागतिक पातळीवर चहाचे उत्पादन करणारा दुसऱ्या क्रमांकाचा देश आहे तसेच सर्वात मोठा चौथा चहा निर्यादार देश आहे. आखाती देशात दर्जेदार असणाऱ्या भारतीय मसाल्यांना मोठी मागणी आहे.
N.Sapre/J.Patankar/P.Kor
(Visitor Counter : 91
निती आयोग
नीती  आयोगाचे मुख्य कार्यकारी अधिकारी म्हणून, बी.व्ही.आर. सुब्रह्मण्यम यांनी पदभार स्वीकारला
नीती  आयोगाचे मुख्य कार्यकारी अधिकारी म्हणून, बी.व्ही.आर. सुब्रह्मण्यम यांनी आज आपल्या पदाचा कार्यभार स्वीकारला.
भारतीय प्रशासकीय सेवेच्या 1987 च्या तुकडीचे  अधिकारी, सुब्रह्मण्यम यांनी गेल्या तीन दशकांमध्ये, मध्य प्रदेश, छत्तीसगड आणि जम्मू आणि काश्मीर राज्यांसह जागतिक बँकेमधील कार्यकाळात महत्त्वाची जबाबदारी सांभाळली आहे. त्यांनी वाणिज्य आणि उद्योग मंत्रालयात सचिव, जम्मू आणि काश्मीरचे मुख्य सचिव, छत्तीसगड सरकारचे प्रधान सचिव आणि पंतप्रधान कार्यालयातील पदांवर काम केले आहे.
भारत सरकारच्या सार्वजनिक धोरण थिंक टँकचा पदभार स्वीकारताना सुब्रह्मण्यम म्हणाले,
"पंतप्रधानांनी माझ्यावर टाकलेला विश्वास आणि जबाबदारीचा मी विनम्रतेने स्वीकार करत आहे. त्यांच्या अपेक्षा पूर्ण करण्याचा मी सर्वतोपरी प्रयत्न करेन."
जलशक्ती मंत्रालय
भारत-बांगलादेश जलसंपदा सचिव स्तरीय बैठक
जलसंपदा मुद्यांच्या संपूर्ण क्षेत्रात सहकार्य वृद्धिंगत करण्यावर उभय पक्षांची सहमती
नवी दिल्ली, 17 मार्च 2021
संयुक्त नदी आयोगाच्या आराखड्या अंतर्गत भारत-बांगलादेश जलसंपदा सचिव स्तरीय बैठक 16 मार्च 2021 रोजी नवी दिल्ली येथे पार पडली. भारतीय प्रतिनिधी मंडळाचे नेतृत्व पंकज कुमार, सचिव  यांनी तर बांगलादेशच्या शिष्टमंडळाचे नेतृत्व जलसंपदा मंत्रालयाचे वरिष्ठ सचिव कबीर बिन अन्वर यांनी केले.
भारत आणि बांगलादेश दरम्यान 54 सामायिक नद्या आहेत ज्यांचा थेट परिणाम दोन्ही देशातील नागरिकांच्या उपजीविकेवर होतो, या बाबत भारत आणि बांगलादेश यांच्यातील सहकार्याचे उभय पक्षांनी कौतुक केले आहे.
नदीच्या पाण्याच्या वाटणीचा आराखडा, प्रदूषण कमी करणे, नदीचे संरक्षण, पूर व्यवस्थापन, खोऱ्यांचे व्यवस्थापन यासह जलसंपत्तीशी संबंधित सर्व मुद्यांमध्ये सहकार्य वृद्धिंगत करण्यास उभय बाजूंनी सहमती दर्शविली आहे.
सौहार्दपूर्ण वातावरणात चर्चा झाली. परस्पर सोयीच्या तारखांनुसार ढाका येथे सचिव स्तरावरील पुढील बैठक जेआरसी स्वरूपात घेण्याचे दोन्ही बाजूंनी मान्य केले.
S.Thakur/S.Mhatre/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 210
पंतप्रधान कार्यालय
आयसीसी टी 20 सामन्यात विजय मिळविल्याबद्दल भारतीय क्रिकेट संघाचे पंतप्रधानांनी केले अभिनंदन
चिवट खेळी करणाऱ्या विराट कोहलीची केली प्रशंसा
आयसीसी- टी-ट्वेटी विश्वचषक स्पर्धेत अतिशय उत्तम खेळाचे दर्शन घडवत पाकिस्तानवर विजय मिळविल्याबद्दल पंतप्रधान नरेंद्र मोदी यांनी भारतीय क्रिकेट संघाचे अभिनंदन केले आहे.
आपल्या ट्विटर संदेशामध्ये पंतप्रधान म्हणाले:
“भारतीय संघाने अतिशय उत्तम खेळ करून विजय मिळवला! आजच्या असामान्य कामगिरीबद्दल अभिनंदन. विराट कोहली याचे अतिशय दिमाखदार खेळीबद्दल विशेष अभिनंदन, ज्या खेळीमध्ये त्याने आपल्या झुंजार वृत्तीचे दर्शन घडवले. पुढील सामन्यांसाठी हार्दिक शुभेच्छा”
रस्ते वाहतूक आणि महामार्ग मंत्रालय
मार्च 2019 पर्यंत पूर्ण करण्यासाठी 300 राष्ट्रीय महामार्ग प्रकल्पांची निश्चिती
नवी दिल्ली, 14 जून 2018
देशातल्या सध्या काम सुरु असणाऱ्या 700 राष्ट्रीय महामार्ग प्रकल्पांपैकी मार्च 2019 पर्यंत पूर्ण करण्यासाठी 300 प्रकल्प केंद्रीय रस्ते वाहतूक आणि महामार्ग मंत्रालयाने निश्चित केले आहेत. प्रदीर्घ आढावा घेतल्यानंतरच मंत्रालयाने हे प्रकल्प निश्चित केले. यापैकी 100 प्रकल्प येत्या डिसेंबरपर्यंत पूर्ण होतील अशी अपेक्षा आहे. केंद्रीय रस्ते वाहतूक आणि महामार्ग मंत्री नितीन गडकरी यांनी आज नवी दिल्लीत एका पत्रकार परिषदेत यासंदर्भात माहिती दिली.
20 राज्यातल्या, एनएचएआय अर्थात भारतीय राष्ट्रीय महामार्ग प्राधिकरणाच्या 427 प्रकल्पांचा आणि एनएचआयडीसीएल अर्थात राष्ट्रीय महामार्ग पायाभूत विकास महामंडळाच्या 311 प्रकल्पांचा दोन दिवसात आढावा घेण्यात आला. महाराष्ट्र आणि ईशान्येकडच्या राज्यांच्या प्रकल्पांचा आढावा अद्याप बाकी असून यासाठी लवकरच बैठक घेण्यात येईल असे गडकरी म्हणाले.
भूसंपादनासाठी पर्यावरणविषयक मंजुरी आणि वृक्ष तोडण्यासाठीच्या परवानगीतल्या विलंबामुळे महामार्ग प्रकल्पांना प्रामुख्याने विलंब होत आहे. यावर मात करुन प्रकल्पांना गती देण्यामध्ये महाराष्ट्र, उत्तर प्रदेश, गुजरात, तामिळनाडू, आंध्रप्रदेश या राज्यांनी केलेल्या कामगिरीची त्यांनी प्रशंसा केली.
देशांतल्या महामार्ग प्रकल्पातल्या अशा समस्यांच्या निराकरणासाठी नियमित आढावा आणि देखरेखीच्या गरजेवर गडकरी यांनी भर दिला.
N.Sapre/N.Chitale/P.Malandkar
(Visitor Counter : 88
उपराष्ट्रपती कार्यालय
पंतप्रधानांच्या राष्ट्रीय मदत निधीला, उपराष्ट्रपतींनी दिले एक महिन्याचे वेतन
नवी दिल्ली, 27 मार्च 2020
देशात पसरलेल्या कोविड- 19 महामारीला रोखण्यात सरकारतर्फे करण्यात येणाऱ्या उपाययोजनांना बळकटी देण्यासाठी उपराष्ट्रपती आणि राज्यसभा अध्यक्ष एम.वेंकय्या नायडू यांनी एक महिन्याच्या वेतनाइतकी रक्कम पंतप्रधानांच्या राष्ट्रीय मदत निधीत आज जमा केली आहे.
पंतप्रधानांना लिहिलेल्या पत्रात त्यांनी म्हटले आहे कि कोविड- 19 ही महाकाय नैसर्गिक आपत्ती असून यात जगभरात मोठ्या प्रमाणावर जीवितहानी झाली आहे.
पंतप्रधान नरेंद्र मोदी यांच्या अध्यक्षतेखाली या महामारीला तोंड देण्यासाठी नियमितपणे ठोस उपाययोजना केल्या जात आहेत आणि या प्रयत्नात माझा हा खारीचा वाटा आहे असे नायडू यांनी या पत्रात म्हटले आहे.
R.Tidke/V.Joshi/P.Kor
(Visitor Counter : 83
वस्त्रोद्योग मंत्रालय
वर्डर्स काऊंट महोत्सव 2019 उत्साहात साजरा
पहिला वर्डस्मिथ पुरस्कार पवन कुमार वर्मा यांना प्रदान
33 टक्के महिला आरक्षणासाठी प्रयत्न – इराणी
नवी दिल्ली, 5 फेब्रुवारी 2019
पुरस्कार विजेत्या लेखिका अद्विता काला यांच्या संकल्पनेतून साकार झालेल्या वर्ड काऊंट महोत्सव 2019 पुण्यात नुकताच पार पडला. सामाजिक-राजकीय क्षेत्रातील वक्त्यांनी यावेळी विविध मुद्यांवर आपले विचार मांडले. केंद्रीय वस्त्रोद्योग मंत्री स्मृती इराणी, केंद्रीय चित्रपट प्रमाणीकरण मंडळाचे अध्यक्ष प्रसून जोशी, खासदार असा दुदिन ओवेसी यावेळी उपस्थित होते. देशात महिला शक्ती विकसित करण्यासाठी महिलांना 33 टक्के आरक्षण देणारे विधेयक उपयुक्त ठरेल, असे मत केंद्रीय मंत्री स्मृती इराणी यांनी व्यक्त केले. यावेळी स्टार ते स्टार प्रचारक हा आपला प्रवास त्यांनी उलगडून सांगितला.
प्रसिद्ध लेखक पवनकुमार वर्मा यांना साहित्यातल्या त्यांच्या योगदानाबद्दल पहिला वर्डस्मिथ पुरस्कार देण्यात आला.
शिक्षणतज्ञ सुनील अंबेकर, लेखिका कविता काणे, डिंपल कौक, शेफाली वैद्य आदींनी आपली मते व्यक्त केली.
B.Gokhale/S.Kane/D. Rane
(Visitor Counter : 75